З А П И С Н И К

	Од 43-тата Седница на Советот на Општината Битола одржана на 26.08.2024 година.
	Седницата се одржа во големата сала за седници на Советот на Општина Битола и 
почна со работа во 11,45 часот.
	На седницата присуствуваа 31 член на Советот:Габриела Илиевска-Претседател на Советот, Михајло Вангелов,Марица Тодоровска, Лидија Павловска, Марко Јосифовски, Бојан Бојкоски,Марта Ѓоргиевска,Анета Ѓоргиевска,Зоран Петковски,Ленче Илиевска, Златко Лозановски,Сашо Никовски,Јосиф Стевоски,Соња Петреска,Александар Димовски, Методија Илиевски,Петар Николовски,Кети Неделковска,Елизабета Тодоровска,Мирјана Захариевска Ралевска,Кире Климески,Елена Кромидаровска Маховска,Борче Корлевски, Жаклина Наумовска,Јадранка Павловска,Алмир Адемоски, Иван Чулакоски,Гаврил Трајковски,Горан Велевски,Анастасија Трајковска и Мерита Исмајловска.
	Конфликт на интереси по точките од дневниот ред имаа неколку советници.
На седницата присуствуваа гости и јавни средствата за информирање,претставници од општинската администрација како и Директорите на ЈП ПЕЛАЛИНК и ЈП Комуналец.
Записникот од 42-рата Седница беше ставен на гласање и усвоен  со (24 гласови  ЗА).
Претседателката Габриела Илиевска го прочита дневниот ред со 52 точки кој беше доставен до советниците и праша дали имаат предлог за измени и дополнување на истиот.
Иван Чулакоски се јави за збор и потсети на изгласаната иницијатива од 9 Ноември, смета дека таа би значела еден од најголемите проекти за развој на туризмот и економијата во Битола која едногласно бил поддржана од сите советници.Бидејќи сеуште нема никаква реализација,а се обезбедени средства за изработка на проектна документација па според тоа побара дополнувањена дневниот ред со дополнителна точка која ја цитираше и рече,како што новиот Премиер вети дека на Водно ќе се изгради жичара,а веќе имаат една,така сметам дека и ние како Битолчани заслужуваме да добиеме една гондола и дека ќе генерира многу финансии во Битола.Се надева дека Градоначалникот нема повторно да го занемари и да го стави во фиока и дека ќе ги испрати онаму каде што е потребно и јавно ги повикува 5те пратеници од Битола да помогнат да се направи нешто заедничко за Општина Битола.
1.)Заклучок до Владата на Република Македонија на првата наредна владина седница да се стави на дневен ред Проектот за изградба на Гондола на Пелистер.
Претседателката Габриела Илиевска се јави за збор предложи неколку точки за дополнување на дневниот ред и за некои од нив даде дополнително образложение,една од нив беше и првата предложена дополнителна точка за која рече,како што знаете точките на дневен ред се одлучуваат на координација ,координаторите решаваат кои точки ќе бидат ставени на дневен ред,кога се прави координацијата се добиваат насловите на точките и ние како координатори немаме увид во  материјалите кои треба да ги добиеме за таа седница.На координацијата беше предложена точка за која тврдам дека насловот беше спротивно од надлежностите на Советот на Општина Битола и истата без побуна од ниту еден координатор беше соопштено дека точката нема да биде ставена на дневен ред, наредниот ден како Претседател на совет на писмено доставив допис до Општина Битола каде побарав да ми се достави целосната документација во врска со точката која не се најде на дневниот ред имајќи време од една недела да истиот материјал се разгледа и видеме за што се работи,за подоцна ОК на ВМРО ДПМНЕ излезе со известување каде јавно се изнесе името на компанијата која што сакала да биде инвеститор и која имала поднесено иницијатива спротивно од сите документи кои што до тој момент ги имавме добиено како советници,па од тука ќе го запрашам Градоначалникот Тони Коњановски- Дали Општина Битола е ОК на ВМРО ДПМНЕ па една советничка група има пред сите други точни информации?!Исто така го повикувам раководството на компанијата која што нема да ја именувам бидејќи сметам дека е некоректно, да ги преиспита сопствените документи кои што ги доставила до Општина Битола дали истите биле злоупотребени од ОК на ВМРО ДПМНЕ.Исто така упати забелешки за тоа што во делот кога биле испраќани побараните документите биле атачирани уште 37 други луѓе односно советници и дел од администрација каде пишувало дека информациите содржани во електронската пошта и документи се доверливи и тие се наменети за користење само од страна на примателот и останатиот дел од маилот,па повторно запраша Како може како советници да носат одлуки,а за тоа да не е запознаена јавноста,да бидат тајни и да се решаваат во одредени канцеларии и Како може истите документи да ги има ОК на ВМРО ДПМНЕ,а нас да ни се кажува дека документите се строго доверливи?!Согласно на тоа побара поставување на дополнителна точка на дневниот ред која ја цитираше,истата барам да биде поставена на дневен ред и во текот на седницата да се одржи Комисија.Исто така на 15.08.2024 год. стигнало писмо до Градоначалникот на Општина Битола,Совет на Општина Битола и Општина Битола и истото е од Зоолошката градина во Битола,сметам дека писмото е изигнорирано од Градоначалникот бидејќи скоро 11 дена нема никаква реакција од негова страна рече Илиевска.Потсети на минатото на нивните барања и понудени решенија за Зоолошката градина заедно со советникот Чулакоски,наведе дека во писмото било наведено дека загрозено е опстанокот на животните па од таму се надоврза на советникот Чулакоски и ги повика 5те пратеници кои што се од Битола да се сетат имаат атракција која не смееме да дозволиме да пропадни,па побара да се постави точка на дневен ред за Зоолошката градина во Битола и таа ја цитираше и рече ова денес е точка која не само што мора час поскоро да биде разгледана туку и доколку нешто во следните денови се случи со животните ќе биде на совеста на Градоначалникот. Претседателката ги предложи сите дополнителни точки за доплнување на дневниот ред.
1.)Одлука за донесување на план за парцелација со урбанистички проект за објект со намена 2.6 – згради од индустрија за бела техника, електротехника и предмети за домаќинство – фабрички комплекси, индустриски работилници, хали за монтажа, складови, топлани, генераторски станици и слично на КП бр.17556/15 КО Битола 5, Општина Битола од градежна парцела ГП 26 од ДУП за дел од работна зона локалитет фрижидери Битола.
2.)Заклучок до Владата на Република Македонија на првата наредна владина седница да се стави на дневен ред точка на која ќе се расправа за состојбата во Зоолошката градина Битола.
3.)Заклучок за констатирање престанок на мандатот на Ѓорѓи Ѓорѓиевски член на Советот на Општината Битола.
4.)Измена на Годишен план за вработување во Меѓуопштинско претпријатие ПЕЛАЛИНК Битола за 2024 година.
5.)Решение за разрешување и именување претседател во Комисија за урбанизам и заштита на животна средина.
6.)Решение за разрешување и именување претседател во Комисија за статут и прописи.
7.)Решение за разрешување и именување претседател во Комисијата за мандатни прашања, избори и именувања.
8.)Решение за разрешување и именување член во Комисија за јавни и комунални дејности.
9.)Решение за разрешување и именување член во Комисија за еднакви можности меѓу жените и мажите.
10.)Решение за разрешување и именување на член во Советот за заштита на потрошувачи.
Борче Корлевски се јави за збор во врска со 13тата точка на дневниот ред,побара измена на називот на точката,зборот Заклучок да биде променет со зборот Одлука,од причина што пред почетокот на седницата им бил испратен Анекс договорот за продолжување на договорот кој што истекува за 7 дена.Корлевски во натамошната дискусија цитираше дел од договорот па според договорот смета дека како Совет треба да донесат одлука,а не заклучок.
1.)Одлука за давање согласност на Барањето за продолжување на периодот на времетрање на Договорот за уредување на капиталната и управувачка структурка на РК Еурофарм Работник АД Битола и РК Пелистер АД Битола.
Бојан Бојкоски се јави за збор и ја предложи дополнителната точка која ја предложи и Претседателката на Советот Илиевска со забелешка дека Илиевска го погрешила називот на точката бидејќи истата треба да гласи:Одлука за донесување на урбанистички проект,а не на план,па ја цитираше дополнителната точка која ја предложи и рече,ова барање е согласно надлежностите на советот согласно правилникот за начинот и водење на постапка за изготвување и одобрување на урбанистички проект со план за парцелизација донесен од Владата на РМ и Министерството за транспорт и врски во месец Октомври 2021 год. каде што е отпишан тогашниот Министер за транспорт и врски каде е наведено дека,по доставеното позитивно мислење од Комисијата за урбанизам кое што го имаме Градоначалникот доставува одлука за донесување на план за парцелизација составен дел од урбанистичкиот проект со план за парцелизација до Советот на Општина Битола,односно Општината на град Скопје кој го донесува планот за парцелизација на првата наредна седница.
1.)Одлука за донесување на урбанистички проект со план за парцелизација за објект со намена 2.6 – згради од индустрија за бела техника, електротехника и предмети за домаќинство – фабрички комплекси, индустриски работилници, хали за монтажа, складови, топлани, генераторски станици и слично на КП бр.17556/15 КО Битола 5, Општина Битола од градежна парцела ГП 26 од ДУП за дел од работна зона локалитет фрижидери Битола.
Претседателката Габриела Илиевска реплицирајќи наведе дека советникот Бојкоски го прочита истиот наслов што го предложи како точка на дневен ред и истата ја цитираше.Илиевска истакна дека правилникот кој го цитираше Бојкоски се под Законот и Уставот и цитираше одлука која е донесена на Совет во Кисела Вода.
Анастасија Трајковска следна зеде збор и рече,Одлука за донесување на план за препарцелација согласно урбанистички проект,а не на урбанистички план.
Пауза 5 минути

Предлогот на советникот Иван Чулакоски за дополнителната точка за дополнување на дневниот ред:
1.)Заклучок до Владата на Република Македонија на првата наредна владина седница да се стави на дневен ред Проектот за изградба на Гондола на Пелистер,предлогот беше ставен на гласање и прифатен со 17 гласови ЗА и 11 Воздржани.
Предлогот на Претседателката Габриела Илиевска за дополнителните точки за дополнување на дневниот ред:
1.)Одлука за донесување на план за парцелација со урбанистички проект за објект со намена 2.6 – згради од индустрија за бела техника, електротехника и предмети за домаќинство – фабрички комплекси, индустриски работилници, хали за монтажа, складови, топлани, генераторски станици и слично на КП бр.17556/15 КО Битола 5, Општина Битола од градежна парцела ГП 26 од ДУП за дел од работна зона локалитет фрижидери Битола,предлогот беше ставен на гласање и прифатен едногласно со 28 гласови ЗА.
2.)Заклучок до Владата на Република Македонија на првата наредна владина седница да се стави на дневен ред точка на која ќе се расправа за состојбата во Зоолошката градина Битола,предлогот беше ставен на гласање и прифатен со 27 гласови ЗА.
3.)Заклучок за констатирање престанок на мандатот на Ѓорѓи Ѓорѓиевски член на Советот на Општината Битола,предлогот беше ставен на гласање и прифатен со 27 гласови ЗА.
4.)Измена на Годишен план за вработување во Меѓуопштинско претпријатие ПЕЛАЛИНК Битола за 2024 година,предлогот беше ставен на гласање и прифатен со 27 гласови ЗА.
5.)Решение за разрешување и именување претседател во Комисија за урбанизам и заштита на животна средина, предлогот беше ставен на гласање и прифатен со 27 гласови ЗА.
6.)Решение за разрешување и именување претседател во Комисија за статут и прописи, предлогот беше ставен на гласање и прифатен со 27 гласови ЗА.
7.)Решение за разрешување и именување претседател во Комисијата за мандатни прашања, избори и именувања, предлогот беше ставен на гласање и прифатен со 27 гласови ЗА.
8.)Решение за разрешување и именување член во Комисија за јавни и комунални дејности, предлогот беше ставен на гласање и прифатен со 27 гласови ЗА.
9.)Решение за разрешување и именување член во Комисија за еднакви можности меѓу жените и мажите, предлогот беше ставен на гласање и прифатен со 27 гласови ЗА.
10.)Решение за разрешување и именување на член во Советот за заштита на потрошувачи, предлогот беше ставен на гласање и прифатен со 27 гласови ЗА.
Предлогот на советникот Борче Корлевски за измена на називот на точката 13 од дневниот ред:
1.)Одлука за давање согласност на Барањето за продолжување на периодот на времетрање на Договорот за уредување на капиталната и управувачка структурка на РК Еурофарм Работник АД Битола и РК Пелистер АД Битола,предлогот беше ставен на гласање и прифатен со 27 гласови ЗА.
Предлогот на советникот Бојан Бојкоски за дополнителната точка за дополнување на дневниот ред:
1.)Одлука за донесување на план за парцелација со урбанистички проект за објект со намена 2.6 – згради од индустрија за бела техника, електротехника и предмети за домаќинство – фабрички комплекси, индустриски работилници, хали за монтажа, складови, топлани, генераторски станици и слично на КП бр.17556/15 КО Битола 5, Општина Битола од градежна парцела ГП 26 од ДУП за дел од работна зона локалитет фрижидери Битола,предлогот беше ставен на гласање и не беше прифатен со 11 гласови ЗА и 17 Против.
Анастасија Трајковска предложи сите точки кои се поврзани со Верификација на новите мандати и измена на членови на комисии да бидат ставени први на дневниот ред.
Претседателката Илиевска се сложи по однос на верификацијата за новите мандати,но истакна дека по точките за комисиите треба да се состани Комисијата за мандатни прашања и тие треба да останат по редоследот по кои се наоѓаат.
Пауза 30 минути
						
За работа на седницата беше предложен и едногласно (27 ЗА) прифатен следниот

Д Н Е В Е Н    Р Е Д

1. Заклучок за констатирање престанок на мандатот на Ненси Лозанче член на Советот на Општината Битола.
2. Заклучок за констатирање престанок на мандатот на Ѓорѓи Ѓорѓиевски член на Советот на Општината Битола.
3. Решение за избор на претседател и членови на Верификационата комисија.
4. Верификација на мандатите за членови на Советот на Општината Битола од кандидати на листата на ВМРО-ДПМНЕ и коалицијата.
5. Програма за измена и дополнување на Програмата за Развојни планови на Општина Битола за периодот од 2024 до 2026 година.
6. Програма за измена и дополнување на Програмата за животната средина на Општина Битола за 2024 година. 
7. Програма за измена и дополнување на Програмата на финансирање и изработка на урбанистички планови на подрачјето на Општина Битола за 2024 год.
8. Измена и дополнување на Финансова програма за одржување на јавните зелени површини на територијата на Општина Битола за 2024 година.
9. Одлука за расход на опрема која нема вредност и не е во состојба за употреба во просториите на Општина Битола, урбаните и месни заедници.
10. Одлука за двање во закуп со надоместок на недвижни ствари во сопственост на Општина Битола со електронско јавно наддавање.
11. Одлука за давање на трајно користење на движни ствари на Општина Битола за потребите на средните училишта.
12. [bookmark: _Hlk148692768]Одлука за примање на донација на проект “Сончеви училишта” – поставување на фотонапонски електрични централи на 6 основни училишта во Битола
13. Одлука за привремено продолжување на работното време на угостителските објекти.
14. Одлука да давање согласност на Барањето за продолжување на периодот на времетрање на Договорот за уредување на капиталната и управувачка структурка на РК Еурофарм Работник АД Битола и РК Пелистер АД Битола.
15. Извештај за работата на ООУ„Александар Турунџев” с.Кукуречани во учебната 2023/24 година.
16. Годишна програма на ОУ „Александар Турунџев“ с. Кукуречани во учебната 2024/25 година.
17. Извештај за работата на ОУ „Кирил и Методиј“ Битола во учебната 2023/24 година.
18. Годишна програма на ОУ „Кирил и Методиј“ Битола во учебната 2024/25 година.
19. Извештај за работата на ОУ „Даме Груев“ Битола во учебната 2023/24 година.
20. Годишна програма на ОУ „Даме Груев“ Битола во учебната 2024/25 година.
21. Извештај за работата на ОУ „Елпида Караманди“ Битола во учебната 2023/24 година.
22. Годишна програма на ОУ „Елпида Караманди“ Битола во учебната 2024/25 година.
23. Извештај за работата на ОУ „Стив Наумов“ Битола во учебната 2023/24 година.
24. Годишна програма на ОУ „Стив Наумов“ Битола во учебната 2024/25 година.
25. Извештај за работата на ОУ „Гоце Делчев“ Битола во учебната 2023/24 година.
26. Годишна програма на ОУ „Гоце Делчев“ Битола во учебната 2024/25 година.
27. Извештај за работата на ОУ „Ѓорги Сугарев“ Битола во учебната 2023/24 година.
28. Годишна програма на ОУ „Ѓорги Сугарев“ Битола во учебната 2024/25 година.
29. Извештај за работата на ОУ „Коле Канински“ Битола во учебната 2023/24 година.
30. Годишна програма на ОУ „Коле Канински“ Битола во учебната 2024/25 година.
31. Извештај за работата на ОУ „Св. Климент Охридски“ Битола во учебната 2023/24 година.
32. Годишна програма на ОУ „Св. Климент Охридски“ Битола во учебната 2024/25 година.
33. Извештај за работата на ОУ „Д-р Трифун Пановски“ Битола во учебната 2023/24 година.
34. Годишна програма на ОУ „Д-р Трифун Пановски“ Битола во учебната 2024/25 година.
35. Извештај за работата на ОУ „Тодор Ангелевски“ Битола во учебната 2023/24 година.
36. Годишна програма на ОУ „Тодор Ангелевски“ Битола во учебната 2024/2025 година.
37. Годишен план за вработување во ООУ„Даме Груев” Битола за 2025 година.
38. Решение за давање согласност за формирање на паралелки со помал број на ученици во основните училишта на подрачјето на Општина Битола за учебната 2024/2025 година.
39. Измена на годишен план за вработување во ЈОУ Дом за стари лица „СЈУ Рајдер” Битола за 2024 година.
40. Годишен план за вработување во ЈОУ Дом за стари лица „СЈУ Рајдер” Битола за 2025 година.
41. Годишен план за вработување во ОЈУ Зоолошка градина Битола за 2025 година.
42. Измена на Годишниот план за вработување на на ЈОУДГ „Естреја Овадија Мара” за 2024 година.
43. Годишен план за вработување на ЈОУДГ „Естреја Овадија Мара” за 2025 година.
44. Решение за давање согласност на Одлуката за расходување на електронски отпад во ООУ „Д-р Трифун Пановски” Битола.
45. Решение за давање согласност на Одлуката за расходување на книги и учебници во ООУ „Д-р Трифун Пановски” Битола.
46. Решение за давање согласност на Одлуката за отуѓување на стар, дотраен, оштетен и неупотреблив движен имот во  ООУ„Коле Канински” Битола кој не е во употребна состојба, застарен и оштетен. 
47. Одлука за донесување на план за парцелација со урбанистички проект за објект со намена 2.6 – згради од индустрија за бела техника, електротехника и предмети за домаќинство – фабрички комплекси, индустриски работилници, хали за монтажа, складови, топлани, генераторски станици и слично на КП бр.17556/15 КО Битола 5, Општина Битола од градежна парцела ГП 26 од ДУП за дел од работна зона локалитет фрижидери Битола.
48. Решение за разрешување на член во Управниот одбор на КЈП Нискоградба Битола.
49. Решение за разрешување и именување претседател во Комисија за доделување на општински награди и признанија.
50. Решение за разрешување и именување член во Комисија за евроинтеграции и меѓународна соработка.
51. Решение за разрешување и именување член Управен одбор на Фондот за Наградата 4-ти Ноември. 
52. Решение за разрешување на претставник од Општина Битола во Одборот за соработка и доверба со јавноста во Високата медицинска школа Битола.
53. Решение за разрешување и именување на член во Училишниот одбор на ООУ„Св.Климент Охридски” Битола.
54. Решение за разрешување и именување на претставник од Општина Битола во Управен одбор на ЈЗУ Здравствен дом „Д-р Хаим Абраванел” Битола.
55. Решение за разрешување и именување претседател во Комисија за урбанизам и заштита на животна средина.
56. Решение за разрешување и именување претседател во Комисија за статут и прописи.
57. Решение за разрешување и именување претседател во Комисијата за мандатни прашања, избори и именувања.
58. Решение за разрешување и именување член во Комисија за јавни и комунални дејности.
59. Решение за разрешување и именување член во Комисија за еднакви можности меѓу жените и мажите.
60. Решение за разрешување и именување на член во Советот за заштита на потрошувачи.
61. Измена на Годишен план за вработување во Меѓуопштинско претпријатие ПЕЛАЛИНК Битола за 2024 година.
62. Заклучок до Владата на Република Македонија на првата наредна владина седница да се стави на дневен ред Проектот за изградба на Гондола на Пелистер.
63. Заклучок до Владата на Република Македонија на првата наредна владина седница да се стави на дневен ред точка на која ќе се расправа за состојбата во Зоолошката градина Битола.
1.
	Иван Чулакоски се јави за збор и по однос на втората точка, односно точката за констатирање престанок на мандатот на советникот Ѓорѓиевски му посака успех на новото работно место и побара по стапувањето на функцијата веднаш да ја разгледа можноста како ЕСМ правно може да ја финансира изградбата на Гондолата во Битола. 
Заклучокот за констатирање престанок на мандатот на Ненси Лозанче член на Советот на Општината Битола,беше ставен на гласање и усвоен со 27 гласови ЗА.
					2.
Заклучокот за констатирање престанок на мандатот на Ѓорѓи Ѓорѓиевски член на Советот на Општината Битола,беше ставен на гласање и усвоен со 27 гласови ЗА.
	Пауза 5 минути
						3.
Решението за избор на Претседател и членови на Верификационата Комисија,врз основа на член 9 и 10 од Деловникот на Советот на Општина Битола Верификационата Комисија во состав:
-Претседател Анастасија Трајковска,
-Член Зоран Петковски,
-Член Јадранка Павловска,
-Член Горан Велевски,
-Член Марица Тодоровска.
Решението за избор на претседател и членови на Верификационата комисија,беше ставено на гласање и усвоено со 27 гласови ЗА.
					4.
Анастасија Трајковска рече,врз основа на известувањата на Општинската изборна Комисија бр.11-65 од 20 и 26.08.2024 год. доставените уверенија за избрани членови на Советот на Општината Битола и утврдениот мандат,Верификационата комисија предлага да се верифицира мандатот на членовите на Советот:
1.)Соња Петреска 
2.)Јосиф Стевоски
Соња Петреска и Јосиф Стевоски ги прочитаа свечените изјави.
Верификацијата на мандатите за членови на Советот на Општината Битола од кандидати на листата на ВМРО-ДПМНЕ и Коалицијата,беше едногласно усвоена со 27 гласови ЗА.
					5.
Бојан Бојкоски рече,Комисијата за јавни дејности по разгледување на материјалот по точките 5 од дневниот ред,по дискусиите Комисијата по истата гласале со 3 гласови ЗА.
Анастасија Трајковска побара збор. Чуствувајќи морална одговорност да го објасни својот став во врска со гласањето за оваа точка, согласно гласањето на последниот ребаланс, затоа што таа самата го поддржа. Во иднина, напомена советничката, ќе има прашања детално за секоја точка, за ревидирани цени, кои цени се влезени во Развојната Програма и други детали, затоа што како што истакна советничката, доаѓа од таа фела и е несватливо за неа како може да се стартува со една сума која подоца се зголемува за 200 проценти. За во иднина советничката Трајковска замоли за сериозен пристап за понуда и внес на цените во Развојната Програма согласно пазарните услуги и ревидирана техничка документација, а сега како што гласав за ребаланс ќе ја поддржи и измената на Развојната Програма.
Претседателката Габриела Илиевска својот збор го почна ретроактивно посочувајќи зошто Советничката група од “ПОИНАКУ” не го поддржа последниот ребаланс, кои како што рече таа биле поучени од искуството и праксата овде во Советот. Нагласувајќи дека со предложените измени за Развојната Програма започнуваат разоткривањата на криминалните постапки во областа на културата кои поминаа последно со ребалансот за кои реперкусиите допрва ќе се гледаат во овој совет. Изрази жалење затоа што  Битола тапка во место,а граѓаните се жртви на манипулации и лаги за цени кои енормно се покачуваат.
Бојан Бојкоски започна со тоа како паушално и неиздржано се кажани манипулации за зголемување на сумите за Развојната Програма. Покажувајќи ја Развојната Програма во печатена верзија прочита некои од проектите кои се изгласани во таа програма, со суми кои беа предвидени и ревидирани премер пресметки кои се потребни за да се реализираат проектите на кои би се јавиле оператори кои до сега не се јавуваат заради ниските цени. Советникот Бојан Бојкоски ги зема неколку улици како пример кои се во Развојната Програма 2024 – 2026 година. 
Претседателката Габриела Илиевска се јави за збор и од говорницата побара од колегата Бојковски одговор на неколку прашања. Дали е склучен Договор за Дулие на 18.000 000,00 ден. а се обезбедени само 8.000 000,00 ден. колку ова е по законска регулатива и ако не кој ќе одговара што склучил договор без да обезбеди средства? Овде се надоврза и за проектот “SMART4YOU2” за обезбедување и исплата на средства и одговорност ако не е согласно законски регулативи воедно го советуваше дека може да се изрече казна затвор за непостоечки проект и необезбедени средства, а доколку има одговор на овие прашања слободно може да ги просветли сите за да продолжи дискусијата.
Бојан Бојкоски се јави за реплика. Во оваа реплика советникот правеше компарации на изгласаната Развојна Програма која е истовремено изгласана со буџетот и измената на таа програма за која сега се води дискусијата, поточно сервисната улица кај Дулие беше земена за пример, како што напомена таму се уште се работи. 
Претседателката Габриела Илиевска потврди дека се уште се работи и тоа е склучен договор за истата улица без да се обезбедат средства. Во продолжение се надоврза на проектот “SMART4YOU2”, каде што рече има завршена јавна набавка,а веќе има достава за измена, од каде сознанија дека измената ќе биде гласана? Поточно прашањето на кое бара одговор како може некој пред да ја изгласа измената да ја реализира? И доколку не се изгласа дали ќе биде истото тоа добар повод за партиски прес да се декларираат останатите како против градот? Не може да се гласаат нови цени за кои веќе е гласано во ребалансот изјави советничката Илиевска.Исто така запраша дали е распишана јавна набавка за вело патеки и дали ќе се прават,запраша кој ги кочел истите?!Дали советниците или тоа што имало криминал со потпишан Анекс на договор без одлука на Совет.Запраша како ќе се оправдаат парите за „Smart4you2“?
Бојан Бојкоски повторно како повикан да објасни за проектот “ SMART4YOU2” каде како прилог објаснуваше веќе изгласаната Развојна Програма и за истите објаснето каде и како се обезбедни средства, за кои Општина Битола за жал да биде кофинансирач, Општина Битола комплетно ги финансира велосипедските патеки. А велосипедските патеки требаше да бидат изградни од европски фондови за кои некои советници ги нарекоа “црни пари”.
Претседателката Габриела Илиевска рече,На 17.06.2024 година е потпишан Договор од Градоначалникот Тони Коњановски за изградба на сервисната улица кај Дулие од 18.800 000,00  ден. јавен податок достапен за секој кој е заинетерсиран му се обрати Илиевска на својот колега Бојкоски и го праша дали и тоа ќе го негира. Како можело да се склучи Договор на непотпишана измена и колку е тоа законски ?
Иван Чулакоски потврди дека неколкумина од советниците беа против пари кој се пренаменуваат од еден проект на друг и тоа од сосема различна власт и јасно дека не сакаат да учествуваат во нешто што е за нив не јасно. Уште еднаш потврди дека Советничката група на “ПОИНАКУ ” е за велосипедски патеки и тие ќе се изградат ама не со криминални дејствија.
Жаклина Наумовска се јави за збор и рече, Проектите кои се работат се останати во наследство од претходната владеачка гарнитура за кои беа и обезбедени средства, со кои сега сакаат ВМРО ДПМНЕ да прави чист популизам. Развојната програма е изгласана за да не се постигнува гореспоменатиот ефект. Прокетите треба да се работат  со континуитет заврши Наумовска.
Бојан Бојкоски потврди и го отцени како правилно тоа што е гласан ребалансот и Развојната Програма од сите советници, затоа што  проектите се за сите граѓани на Општина Битола. А советниците се тука за да се движат помеѓу граѓаните да ги знаат нивните потреби, предлози и идеи да се преточат во проекти.
Жаклина Наумовска прво се заблагодари за просветлувањето на колегата Бојкоски, а исто така се заблагодари што и самиот призна дека проекти што СДСМ ги сметаше за несоодветни и ги прескокнаа, ВМРО ДПМНЕ ги прави иако знае дека се грешни. А за ребалансот изјави каење за цела Советничка група на СДСМ за тоа што гласала позитивно, рече дека згрешиле.
Анастасија Трајковска ретроактивно се наврати за еден од проектите за кои таа тогаш барала ревизија, за кои има записи.
Бојан Бојкоски  реплицирајќи со која се наврати на сервисната улица за кај трговскиот центар “БЛИС” и рече дека изнесениот јавен документ не е убаво прочитан и анализиран за да се повикаат на него, а истиот е јавно достапен и секој кој сака да го види може и да процени која е вистината.
Претседателката Габриела Илиевска рече дека нема намера да објаснува ноторни лаги и дека времето е најубав показател.
Борче Корлевски  се јави за збор и рече,трета измена во Развојната програма на Општина Битола во рок од 7 месеци, започна советникот со своето излагање, која наместо да се реализира таа на секои два месеци се менува. Се дебатира, продложи Корлевски, за средба со граѓаните и нивните потреби, но од Равојната програма треба да произлезат капитални инвестиции кои што ќе придонесат за еднаков развој на сите структури и  гранки во Општина Битола. Кога нешто се предлага за развој во Општина Битола треба да се запази да биде на долготраен рок, а не на секои два месеци да се менува зошто така не се влегува во развој туку во стагнација.Треба концентрација на одредени проекти и одреден дел од градот, а не безпотребно расплинување, заврши со своето излагање советникот Борче Корлевски.
Претседателката Габриела Илиевска рече дека ќе поднесе писмено барање до општинската администрација да и се даде одговор зошто ако претходно имало обезбедени средства, зошто се бараа дополнителни средства со ребаланс? Прашање за кое рече дека се надева дека од сектор финансии и комунални дејности ќе има одговор.
Бојан Бојкоски се јави за реплика и за изнесувањето на советникот Борче Корлевски. За почеток рече дека ја разгледал Развојната програма по службените гласници на општината за 2021 -2023 година и таму исто има 3 измени на Развојната програма. Така да каде што има динамична категорија не треба да биде спорно зошто има измени. Што е најважно тоа што ќе биде да биде тендерирано, склучен договор и да се отпочне да се имплементира.
Борче Корлевски се јави за реплика  и рече,Да имало измени ама на постојани работи и одреден број проекти од кои сите се реализирани што не може да се каже истото за во моментов.
Претседателката Габриела Илиевска ги замоли колегите и ги посети дека кога станува збор за реплики, времетраењето е пократко за да не дојде со ситуација за одземање на збор.
Бојан Бојкоски рече,за да не дојде до забуна во целата програма има 97 проекти кои не се сите улица или коловоз т.е 38 се улици за да не се буни јавноста да знае за што се дискутира.
Жаклина Наумовска во репликата правеше компарација во Развојните програми со владеење на различни политички структури. Повтори дека јавни набавки се прават со обезбедени средства.
Пауза 5 минути

Програмата за измена и дополнување на Програмата за Развојни планови на Општина Битола за периодот од 2024 до 2026 година,беше ставена на гласање и усвоена со 18 гласови ЗА,8 Против и 3 Воздржани.
Пауза до 17 часот.
						6.
Марта Ѓоргиевска рече,Комисијата за заштита на човекова средина  по разгледување на материјалот по точката 6 од дневниот ред,по дискусиите Комисијата по истата гласала со 3 гласови ЗА.
Програмата за измена и дополнување на Програмата за животната средина на Општина Битола за 2024 година,беше ставена на гласање и усвоена едногласно 30 гласови ЗА.
					7.
Златко Лозановски рече,Комисијата за урбанизам и заштита на животната средина по разгледување на материјалот по точката 7 од дневниот ред,по дискусиите Комисијата по истата гласала со 1 глас ЗА и 2 Против.
Методија Илиевски се јави за збор и се осврна на Комисијата која се оддржа пред почетокот на седницата на советот по иницијатива на Претседателката на Советот,упати забелешки за тоа што нема конкретност во точката,туку истата е многу општа.Илиевски исто така наведе дека има Советничката група има сомнеж околку точката и смета дека тој сомнеж го потврдил и претставникот од Општината.Затоа смета дека доколку во иднина повторно се соочат со ваква ситуација точките треба да бидат раздвоени,а по однос на гласањето ќе го искажат нивниот став кој смета дека во овој момент на ваков начин не треба да се пристапува во Советот на Општина Битола.
Претседателката Габриела Илиевска се согласи со изгласањето на советникот Илиевски по однос на точката составена од неколку точки во една која содржи неколку инвестиции кој што се сосема различни и дел од нив не се доволно објаснати,меѓутоа според Илиевска советничката група на ПОИНАКУ е виновна и обвинувана дека кочи било што во градот.Нагласи дека досега никој не побарал разделување на оваа точка и кој дел од точката би требало да се отфрли и во кој дел има некакви неправилности,па од овие причини Претседателката на советот на Комисијата за мандатни прашања предложи за во иднина да се поштедат од грешни наслови и од вакви проблеми во врска со неколку точки во една,најзиниот предлог беше да се постави стручно лице на Комисијата за урбанизам како што во овој случај е советничката Трајковска.
Бојан Бојкоски се јави за збор и појасни дека се работи за Програмата за финансирање на урбанистички проекти ,односно урбанистички проекти каде барањата биле од  страна на физички и правни лица кои што сами ги финансираат и Општина Битола нема да претрпи никаква финансиска штета,бидејќи финансирањето е од самите баратели. Бојкоски предложи доколку советниците имаат некакви сомневања да бидат тргнати од програмата,а не тоа да го бараат од општинската администрација.
Анастасија Трајковска се јави за збор и истакна дека немало обвинувања од страна на советниците кон општинската администрација,само побарале кога следно би имало измена во програмата за финансирање на урбанистички планови сите барања да не бидат ставени заедно,туку одделно да се гласаат сите предмети.
Бојан Бојкоски по барањето на советничката Трајковска која доаѓа од таа фела предложи сите точки да бидат раздвоени и одделно гласани,бидејќи смета дека целосно одбивање на програмата не е коректно.
Методија Илиевски реплицирајќи кон советникот Бојкоски се одважи дека го  истакнал ставот за гласање и смета дека не треба советниците да дозволат да гласаат точки со еден наслов кои во истиот има повеќе видови на одлуки во случајот носење  на намени или сл. Исто така смета дека во периодот кои следи на наредните седници сите барања да се разгледаат и продискутираат и кои бенефит би го имала Општина Битола од тој проект во делот на развојот на стопанството и слично.Запраша што би се случило доколку Претседателката на советот не го искористела Деловникот и не свикала Комисијата да дознаат што се случува со точката која ја разгледувале на истата?!Илиевски смета дека неговиот предлог треба да биде поддржан и во иднина не дозволат да им се случуваат вакви работи.Повторно истакна дека оваа точка треба да биде оддложена и на наредна седница да имаат јасна слика околу предлозите.
Бојан Бојкоски реплицирајќи кон советникот Илиевски подетално му го образложи барањето на советничката Трајковска и предложи да не се отфрла целата програма туку сите барања да се гласаат поединечно.
Анастасија Трајковска се огради од целокупната ситуација и обвинувањата кон општинската администрација и потенцираше дека нејзиното барање било од следниот пат да бидат поделени точките.
Методија Илиевски упати забелешки за кратката Комисија која се одржа и на истата  каде им биле соопштени недоволно информации од страна на претставникот од општинската администрација.Илиевски повторно инсистираше точките да бидат одложени за наредна седница, каде за истите би добиле соодветно одбразложение од страна на општинската администрација и доколку нема никаква причина бидат изгласани.
Претседателката Габриела Илиевска процедурално зеде збор и истакна дека точки на дневен ред се повлекуваат на почеток на седница на совет или доколку не се изгласаат.
Алмир Адемоски побара процедурално и по предлогот на советникот Бојкоски запраша Како треба да постапат советниците?!
Бојан Бојкоски истакна дека неговиот предлог гласи:Сите иницијативи кои се добиени односно секое поединечно барање да го стават на гласање и доколку некое од барањето не ја добие поддршката да не влегува во програмата,односно да не се отфрлува целата програма
Гаврил Трајковски побара процедурално и запраша По кој член по заклучен дневен ред може да се дели точка?!
Претседателката Габриела Илиевска смета дека барањето на советникот Бојкоски е амандмански како што гласаат измена на програма да се гласаат измените во самата програма?!А на прашањето на советникот Трајковски истакна дека на советниците им е дозволено поединечно амандмански да гласаат.
Бојан Бојкоски истакна дека како што се прават измена и предлози во било која програма,така и во оваа,го посочи примерот од претходната седница каде амандмански биле барани измени во програмите.
Претседателката даде пауза од 5 минути за добивање на предлозите.

Бојан Бојкоски се јави за збор и ги прочита иницијативите предложени од страна на заинтересираните инвеститори .
1.)Иницијатива од Владо Јовчевски и се однесува за измена на ДУП за Четврт запад 9 блок 3.09.03,Општина Битола,каде што има и договор доставено за солемизација,односно пред договор каде што има заинтересиран инвеститор и во материјалите има предложени и фотографија дека на тоа место сака да се гради ЛИДЛ.
2.)Иницијатива од Цане Талевски и се однеусва на урбанистички проект вон опфат на урбанистички план за формирање на градежна парцела со намена Б5.1-Хотелски Комплекси на К.П.бр.620/3 и на дел од К.П.620/16 К.О. Нижеполе К.О. Нижеполе,м.в. „Зикови Ливади“ Општина Битола.
3.)Иницијатива од ДОО „ФОРМИ“ Битола,преку овластен полномошник на Миле Видановски и Никола Муфовски и се однесува на Урбанистички проект со план за парцелизација за Г.П.10 од ДУП за „Ц.Г.П 1 дел-Блок 1“ Битола,Општина Битола за К.П.2921/4,К.П. 2921/1 и К.П.19304/2, КО Битола 4,Општина Битола.
4.)Иницијатива од СТОЛБ ДООЕЛ Битола,линиска инфраструктурна градба за осветление на ски стаза Копанки К.О. Магарево,Општина Битола.
5.)Иницијатива ЕВН Македонија АД Скопје,КЕЦ Битола,Нов 0,4 k.v Кабелски вод низ ( КО Дихово и КО Дихово вон град)Општина Битола и поставување на нови кабелски разводни ормари.
6.)Иницијатива од Драги Милошевски,урбанистички проект со план за парцелизација за Комплекс на сервиси и мало Стопанство во „Западниот дел од потесното градско подрачје 2 дел„-Битола донесен со одлука од 28.12.1995 год. “со намена Г2.7 (индустриски згради од други преработувачки индустрии со помалку загадувачки процеси-фабрички комплекси)на КП 5360/30,КП 5360/32,КП 5360/34 и КП 5360/36 м.в „Довлеџик“ КО Битола 1/2 ,Општина Битола.
Претседателката Габриела Илиевска побара од советникот Бојкоски да ги прочита измените и по истите да се изјаснат советниците,а подоцна да ја гласаат целосно точката за измена на финансирање на урбанистички планови.
Бојан Бојкоски повторно ги прочита измените.
1.)Од Владо Јовчевски и се однесува за измена и дополна на ДУП за Четврт запад 9 блок 3.09.03,Општина Битола,каде што има и доставено договор за солемизација,односно пред договор каде што се планира изградба на ЛИДЛ,измената беше ставена на гласање и се гласаше со 16 гласови ЗА,2 Против и 12 Воздржани.
2.)Од Цане Талевски и се однеусва на урбанистички проект вон опфат на урбанистички план за формирање на градежна парцела со намена Б5.1-Хотелски Комплекси на К.П.бр.620/3 и на дел од К.П.620/16 К.О. Нижеполе К.О. Нижеполе,м.в. „Зикови Ливади“ Општина Битола,измената беше ставена на гласање и се гласаше со 28 гласови ЗА и 2 Против.
3.)Од ДОО „ФОРМИ“ Битола,преку овластен полномошник на Миле Видановски и Никола Муфовски и се однесува на Урбанистички проект со план за парцелизација за Г.П.10 од ДУП за „Ц.Г.П 1 дел-Блок 1“ Битола,Општина Битола за К.П.2921/4,К.П. 2921/1 и К.П.19304/2, КО Битола 4,Општина Битола,измената беше ставена на гласање и се гласаше со 28 гласови ЗА и 2 Против.
4.)Од СТОЛБ ДООЕЛ Битола,линиска инфраструктурна градба за осветление на ски стаза Копанки К.О. Магарево,Општина Битола,измената беше ставена на гласање и се гласаше едногласно со 30 гласови ЗА.
5.)Од ЕВН Македонија АД Скопје,КЕЦ Битола,Нов 0,4 k.v Кабелски вод низ ( КО Дихово и КО Дихово вон град)Општина Битола и поставување на нови кабелски разводни ормари, измената беше ставена на гласање и се гласаше со 28 гласови ЗА и 2 Против.
6.)Од Драги Милошевски,урбанистички проект со план за парцелизација за Комплекс на сервиси и мало Стопанство во „Западниот дел од потесното градско подрачје 2 дел„-Битола донесен со одлука од 28.12.1995 год. “со намена Г2.7 (индустриски згради од други преработувачки индустрии со помалку загадувачки процеси-фабрички комплекси)на КП 5360/30,КП 5360/32,КП 5360/34 и КП 5360/36 м.в „Довлеџик“ КО Битола 1/2 ,Општина Битола, измената беше ставена на гласање и се гласаше со 28 гласови ЗА и 2 Против.
Жаклина Наумовска се јави за збор и рече,сметам дека е добро што точките се раздвоија и можеме да се изјаснеме по истите.Се осврна на првата измена каде гласаа воздржано и каде се работи за парцела која е во сопственост на државата,за разлика од сите други останати кои се во приватна сопственост,па според тоа реагираше за таа пренамена.
Претседателката Габриела Илиевска се согласи со советничката Наумовска и запраша Како првата иницијатива била прифатена и добила позитивен одговор од Комисијата за урбанизам во Општина Битола кога истата гласела како што гласи и истата дозволиле да стигне до советот.Побара информации како истата стигнала до советот и доколку имаат некакви индиции дали некој ќе превземи некаква одговорност за тие што ја испратиле воопшто и да биде разгледувана на совет.Претседателката потенцираше дека не е запознаена со деталите и смета дека кога ќе ги добие материјалите,истите се валидни и нема намера да покренува било каква постапка.Исто така запраша Дали е точно дека Комисијата за урбанизам во Општина Битола дала позитивно мислење и истта дозволила да стигне до совет,доколку е така смета дека треба да биде запрашан некој друг зошто дозволил да биде истата доставена до советот?!
Жаклина Наумовска побара да не се извртуваат тезите и се огради дека обвинила дека нешто незаконски е направено,само појаснила и потенцирала која е разликата меѓу измените во првата точка и останатите измени.
Претседателката Габриела Илиевска истакна дека целосно се на иста страна и осеќаат морална обврска да ги изестат граѓаните па запраша Како Комисијата за урбанизам не осеќала морална обврска да им испрати точка,а не да го стопираат и да го вратат на повторно разгледување?!,за на крај никој да не бидиме обвинувани дека не сакаме нештото да биде направено.Илиевска смета дека доколку се стави професионалец како Претседател на Комисијата за урбанизам нема да се прават вакви пропусти и советниците да се доведуваат до ваква ситуација.
Жаклина Наумовска повторно напомена дека нејзината намера била јасна и нејзиното излагање било соопштување на граѓаните дека се работи за парцела која е во сопственост на државата,за разлика од сите други останати кои се во приватна сопственост,односно измена на ДУП и ГУП каде што е предвидено зелена површина и хотел,која треба да биде пренаменета,а не обвинувања како што сметаат некој од советниците.
Бојан Бојкоски се јави за збор и од говорницата ги наведе датумите кога точно биле поднесени барањата,што би значело дека што барањата биле пристигнати до советот поминале низ филтерот на Комисијата за урбанизам,истака дека навистина се бара пренамена во делот на Кеопс,она што е хотелски комплекси да биде пренаменето во паркинг,имајќи во предвид инвестицијата која што ја планираат во Битола.Бојкоски соопшти неколу информации за компанијата- ЛИДЛ и смета дека треба да се земе во предвид големината на компанијата која сака да инвестира во Битола. 
Анастасија Трајковска се јави за збор и запраша Што би се случило доколку два дена подоцна по дадената иницијатива на ЛИДЛ,би поднесле иницијатива и Техно Маркет,Како би се решил овој проблем?!
Претседателката Илиевска смета дека тоа прашање треба да биде поставено до Комисијата за урбанизам во Општината и запраша Дали е законски во Комисијата за урбанизам во Општината има поголем број надворешни од внатрешни членови?!
Анастасија Трајковска се јави да даде одговор на поставеното прашање околу членовите во Комисијата и наведе дека во Комисијата за урбанизам нема поголем број на надворешни од внатрешни членови.
Претседателката Илиевска истакна дека ги прочитала членовите и наведе дека Комисијата законски мора да биде составена од повеќе членови од Општината отколку од надворешни.
Анастасија Трајковска истакна дека Комисијата има 9 членови и дека само 3 членови се надворешни.
Кире Климески се јави за збор и го запраша советникот Бојкоски Дали е добра инвестиција да се изгради ЛИДЛ кога наоколку ги има остнатите маркети (КАМ,ВЕРО,КИПЕР,АНГРО МАРКЕТ и др.) или е подобро да остане како маркица со хотел и зеленило?!
Пауза 5 минути

Програмата за измена и дополнување на Програмата на финансирање и изработка на урбанистички планови на подрачјето на Општина Битола за 2024 год,беше ставена на гласање и усвоена со 16 гласови ЗА,2 Против и 12 Воздржани.
Пауза 15 минути.
						8.
	Марица Тодоровска рече,Комисијата за финансии и буџет по разгледувањето на материјалот по точките 8,9,10,11,12,14,37,39,40,41,42,43,44,45,46 и 61 од дневниот ред,по дискусиите Комисијата по точките 8 гласале со 3 гласови ЗА и 1 Воздржан,по точките 9,10,11,12,14,37 и 40 гласале со 4 гласови ЗА,по точките 39,41,44,45,46 и 61 гласале со 5 гласови ЗА и по точката 42 гласале со 4 гласови ЗА и 1 Воздржан.
Иван Чулакоски се јави за збор и при разгледување на финансискиот извештај на ЈП Комуналец истакна дека годишно за одржување на зелени површини се трошеле околу 50 милиони ден.,повторно потсети за незадоволството на работењето на ЈП Комуналец каде се јавува проблемот со камионите (течењето од истите),па предложи покрај одделениете 20 милиони ден. да се обезбедат уште 60 милиони ден. и да се доделат на претпријатието за набавка на 10 нови камиони.
Бојан Бојкоски се јави за збор и од говорницата потврди дека спомнатите   финансиски средства се трошеле за одржување на паркови и зелени површини,според информации кои ги поседува советникот наведе дека од Министерството за животна средина во тек е постапка за  набавка за нови камиони односно од заемот кој што го има земено државата за изградба на регионални депонии која треба да се гради на местото Мегленци и заемот кој што е земен од државата предвидено е и набавка на нови камиони (10 за Општина Битола),согласно спецификациите од изработената студија за управување со отпад,тоа се камиони кои што ќе одат на депонија согласно спецификациите кои се дадени од проектот кои што во изминатите години требало да биде имплементиран. Рече, јавната набавка е во тек и Општина Битола треба да добие 10 нови камиони, временскиот рок за испорака не го знам,меѓутоа и да се одделат овие финансиски средства што ги предложивте (60 милиони ден.),сметам дека се залудно трошење на финаниските средства бидејќи ќе се добијат како донација од државата,а факт е дека возниот парк на ЈПКомуналец не е добар,а во годините наназад се набавени неколку камиони со мал капацитет за собирање на смет и истите се користат со цел да нема застој во собирањето на отпадот во градот.
Иван Чулакоски реплицирајќи наведе дека Општина Битола нема набавено ниту еден камион во изминатите претходни години,освен камион кој бил донација од проект и матларка набавена од Директорот од редовите на СДСМ.Се осврна на пресметката направена за ЈП Комуналец уште од самиот почетокот на овој Совет и што би значело поскапувањето на цените,Чулакоски кратко презентираше и истакна дека цените за услугите кои ги нуди ЈП Комуналец кон физички и правни лица во Општина Битола не е променета од 1990 год,а од 1990 год. па натаму се поскапени плати,покачени придонеси,сервис,резервни делови и тн.,но цената за комуналните услуги останала иста,смета дека доколку се поскапело за 60 ден. за физички и 180 ден. за правни лица билансот на претпријатието годишно според процентот на наплата што го има ЈП Комуналец би добило 800 илјади Евра,па според тие информации годишно би можеле да се набават 8 нови камиони во износ од 100 илјади евра,меѓутоа потсети дека тогашната Директорка и останатите членови од партијата на ВМРО ДПМНЕ небиле спремни да ги покачат цените на ЈП Комуналец.Чулакоски смета дека треба да се набават нови камиони и да се спречи нередот околу камионите кои течат низ градот.
Бојан Бојкоски реплицирајќи наведе дека нови камиони ќе бидат набавени бидејќи има рок во проектот кои што е за испорака на камионите и веќе тендерската постапка е во тек,Општина Битола од проектот за регионално управување со отпад во Пелагонискиот регион ќе добие 10 нови камиони и останата опрема која што треба да биде имплементирана во Мегленци во функција на регионалната депонија.Во делот на набавката на камиони од претходно советникот Бојкоски не се сложи и истакна дека еден камион бил набавен од Европскиот проект,што се имплементирал проектот Баир се однесува на мал камион со капацитет од 8м3,претходно ЈП Комуналец имало набавено 2 нови камиони со поголем капацитет и еден помал камион од 8м3 кој е набавен од инстутуцијата каде што е вработен Бојкоски во 2021 год. набавен по барање на Општина Битола преку Бирото за регионален развој,а метларката која исто така ја спомна советникот Чулакоски биле набавени преку Министерството за  Локална Самоуправа во делот каде што се отворила можност со измената на Законот за рамномерен регионален развој каде што Општините од урбани  подрачја имале можност да аплицираат.
Иван Чулакоски од говорницата прикажа слика и излагање од советникот Илиевски во 2018 год. и цитираше дека во 2018 год. ќе започне изградба на регионална депонија со вредност над 40 милиони Евра,донација од Владата бидејќи Општината не била способна да изгради регионална депонија му го доверуваме на Владата и запраша Дали како и претходно што изградиле ќе биде изградена депонија,истакна дека не веруваат повеќе.Исто така праша Колку време е потребно за изградба на регионална депонија?!
Бојан Бојкоски се јави за реплика и реплицирајќи рече,заедно со тогашниот технички Директор на ЈП Комуналец,а подоцна директор на ЈП Паркинзи учествувавме во проектот кој што ги подготвуваше документите за воспоставување на регионална депонија за управување со отпад,каде истите се подготвувале од 2015 год. до 2017 год. каде целта на сето тоа било да се направат документите,да се отпочне со градба во депонија во Новаци и друга депонија во делот на Дебарце,но тогашните физибилити студии кои што ги прави целата студија се покажа како неисплатлива таа инвестиција која што се планирала и тогашната влада донесла одлука со заклучок на влада да се направи нова документација каде што ќе се мене заем и ќе се спојат овие два плански региони со цел граѓаните да не бидат оптеретени со дополнителни трошоци за одгледување на отпадот,а доколку била исплатлива таа физибилити студија тогаш би отпочнала изградбата,со ова излагање советникот Бојкоски застана во одбрана на колегата Илиевски за излагањето кое го цитираше советникот Чулакоски,со тоа некој соопштил дека нема да има можност да се направи во Пелагонискиот дел,бидејќи ќе треба да се спојат регионите и да се направи регионална депонија во Мегленци.
Претседателката Габриела Илиевска зеде збор и рече,колега Бојкоски незнам дали несвесно згрешивте,но локацијата на новата депонија е дел од рудникот Суводол,а не од Мегленци.Информацијата за набавка на 10 нови камиони,како што истакнал советникот Чулакоски секогаш го добиваат истиот одговор дека во тек е постапка,ќе има јавна набавка и истите ќе бидат набавени,но тоа сеуште го нема видено светлото на денот,па запраша Кога е краен рок за набавка?!Претседателката исто така смета дека 10 нови камиони кои се предложија да бидат набават нема да се доволни бидејќи ЈП Комуналец има нови населби и села кои постојат,а воопшто не се влезени во програма.Исто така го запраша советникот Бојкоски Дали е запознаен дека на страната на јапонската амбасада постои линк каде што може да аплицира Општината за камиони за отпад и каде средствата се неповратни?!Смета дека средствата кои ги предложи советникот Чулакоски треба да се предвидат бидејќи градот се наоѓа во нечистотија каде депонии има на секој чекор.
Бојан Бојкоски реплицирајќи кон Претседателката по однос на локацијата истакна дека бил вклучен како вработен од институцијата да помогне во проектот и точно знае каде се наоѓа локацијата на депонијата.А за грантовите од јапонската амбасада и камионите за комунален смет,Бојкоски смета дека добро треба да се знаат правилата на аплицирање (каде секоја година има одредена мерка и доколку Општината има аплицирано и има добиено грант,наредната година не е возможно повторно добивање на грант),односно проектите се делат на региони.Бојкоски потсети каде се Општина Битола имала аплицирано,во која година и кои проекти ги добила.
Претседателката Габриела Илиевска реплицирајќи рече,како што слушнав последно во 2017 год. се аплицирало,запраша Дали негде им било соопштено дека не смеат да аплицираат?!Смета дека треба да се аплицира,а доколку бидат одбиени треба да им соопштат на граѓраните,без разлика што биле договорени Градоначалниците меѓусебно бидејќи градот повторно истакна има смрдеа во градот.
Иван Чулакоски реплцирајќи кон советникот Бојкоски побара залудно да не го убедува дека оваа влада ќе направи набавка на нови камиони,како што и претходните во изминатите 30 години не направиле ништо за Општина Битола.смета дека за изградба на регионална депонија се потребни повеќе години,па според тоа смета стои на ставот дека треба да се набават камиони во најбрз временски период и ставот дека ќе поддржат поскапување во ЈП Комуналец. 
Бојан Бојкоски се сложи со дискусиите на колегите дека треба да се направи набавка на нови камиони,но сепак остана на ставот дека при аплицирање има одредени услови и кон кои треба да се придржуваат и почитуваат.
	Иван Чулакоски на крајот истакна дека сега е моментот за набавка на нови камиони што треба да се изгласа,а доколку во наредната година недостасуваат средства ќе се намали програмата за култура,бидејќи според Чулакоски невозможно е да Општина Битола да е градот на културата,а по улици течат фекалии.
	Борче Корлевски се јави за збор и по однос на точката рече,финансиските средства од областа на јавното зеленило во однос на градот,според дополнителните документи кои што требаше да ги испрати ЈП Комуналец во однос на состојбата за јавното зеленило покажуваат дека тие 50 милиони ден. моментално не е проблемот во приходите и како домакински работи претпријатието туку како ги трошеле,според информациите трошењето во ЈП само во делот на јавното зеленило било во долг од 10 милиони ден.,па запраша Како ја реализираат програмата во делот на јавно зеленило (па прочита информации како ќе биде  распределено зеленилото).Корлевски смета дека одржувањето на јавното зеленило како што е наводнување,косењето и тн. е во лоша состојба,се надоврза и на набавените метларки за кои истакна дека досега незнае дали се во функција.За делот за проектот за регионална депонија и набавката на 10те камиони рече дека тие нема да бидат употребени за градот,смета дека тоа е чиста небулоза,истакна дека тие камиони ќе бидат употребени за регионалната депонија.Корлевски исто така смета како и другите советници дека треба да се набават камиони без разлика како ќе се направи тоа дали со кредит доколку нема финансиски средства.Ги спомна и рестрикциите со водата и состојбата на ЈП во која се наоѓаат,исто така ги спомна и поплаките на граѓаните во одржувањето на гробиштата.
	Пауза 5 минути
	
 	Предлогот на советникот Иван Чулакоски :
1.)Да се издвојат 60 милиони ден. за набавка на камиони кои би се реализирале со Ребаланс на Буџет и овие средства би влегле во измена на финансовата програма за одржување на јавни и зелени површини,предлогот беше ставен на гласање и прифатен со 15 гласови ЗА и 13 Против.
Измената и дополнување на Финансова програма за одржување на јавните зелени површини на територијата на Општина Битола за 2024 година,беше ставена на гласање и усвоена со 25 гласови ЗА и 2 Против.
						9.
Одлуката за расход на опрема која нема вредност и не е во состојба за употреба во просториите на Општина Битола, урбаните и месни заедници,беше ставена на гласање и усвоена со 27 гласови ЗА.
						10.
Методија Илиевски се јави за збор и рече,би сакал во одлуката која ја имаме пред нас покрај предвидените објекти кои се предвидени да бидат изгласани со оваа одлука и да биде додадена и урбаната месна заедница „Кочо Десано“ бидејќи знаеме дека истата е во добра кондиција,така да сметам дека и таа треба да биде вметната во овој список да може општината да ги изваде на електронско јавно наддавање и истата да биде дадена на користење.
Бојан Бојкоски побара Дали може да добијат информација дали истата има некаков закупец за да не носат одлука,која подоцна нема да биде спроведена.
Претседателката Габриела Илиевска истакна дека до неа дошол граѓанин кој бил лично кај Градоначалникот и на кој Градоначалникот лично им ветил дека ќе самиот тој ќе побара проширување на оваа точка,до овој момент нема такво барање и истата информација беше дека е празна,оваа е информација која ја добив од граѓаните.Доколку во овој момент може да ни соопштат од Општина Битола,а доколку не сметам дека нема потреба да чекаме ние ќе ја изгласаме.
Методија Илиевски истакна дека и тој ја добил таа информација.
Предлогот на советникот Методија Илиевски:
1.)За додавање на урбаната месната заедница „Кочо Десано“ во оваа одлука, предлогот беше ставен на гласање и прифатен со 27 гласови ЗА.
Одлуката за двање во закуп со надоместок на недвижни ствари во сопственост на Општина Битола со електронско јавно наддавање,беше ставена на гласање и усвоена со 27 гласови ЗА.
						11.
Одлука за давање на трајно користење на движни ствари на Општина Битола за потребите на средните училишта,беше ставена на гласање и усвоена со 26 гласови ЗА.
					12.
Златко Лозановски се јави за збор и рече,сакам да изразам целосна поддршка за проектот „Сончеви училишта “ кој што го иницира Општина Битола и одделението за економски развој заедно со фондацијата за отворено општество на Македонија.Овој проект не е само технолошка иновација туку клучен чекор кон одржлива иднина за нашите ученици, за заедницата во целина и истиот предвидува поставување на фотоволтаични системи на покривите на 6 основни училишта (Стив Наумов,Елпида Караманди,Коле Канински,Св.Кирил и Методија,Александар Турунџиев во с.Кукуречани и Крсте Петков Мисирков во с.Бистрица).Со инсталирање на овие фотоволтаични панели училиштата во нашата општина ќе добијат можност да произведуваат сопствена електрична енергија,ова значи дека значителен дел од енергетските потреби ќе се покријат со обновлива енергија што ќе резултира со директни заштеди во буџетите на училиштата.Конкретно електричната енергија што ќе ја произведуваат овие централи ќе ја користат училиштата и Општина Битола,се со цел да се намали вкупната потрошувачка од јавната мрежа на операторот за дистрибуција на таа електрична енергија со што ќе се создаде директна заштеда на сметките за електрична енергија,се разбира овие заштедени средства ќе може да се пренасочат кон други потреби на училиштата како што се подобрување на основните програми, модернизација на опремата или поддршка на ученици со посебни потреби.Сакам особено да потенцирам дека освен економските придобивки овој проект има и огромно еколошко значење,особено во време кога климатските промени стануваат се по загрижувачки и како општина треба да покажеме особено за вакви работи,лидерство и одговорност.Со инсталирање на овие фотоволтаици директно придонесуваме кон намалување на јаглеродните емисии и загадувањето во нашата општина.Ова е посебно важно за нашите ученици кои ќе пораснат со свест за важноста на заштита на животната средина и одржливиот развој.Овој проект односно донација „Сончеви училишта“ има покрај другото и огромна образовна вредност со фотоволтаиците учениците ќе имаат можност на практичен начин да се запознаат со концептите на обновлива енергија,зелени технологии и одржлив развој,оваа е одлична можност да се инспирираат младите да се заинтересираат за науки,инженерство и иновации создавајќи генерација на свесни,идни и одговорни граѓани.Доколку успешно се реализира овој проект се разбира се надевам на поддршка од сите вас колеги советници тој сигурно ќе послужи како модел за идни проекти во иднина не само во образовниот сектор туку и во други јавни установи ,при што може да се постават и темели во иднина во која нашата општина може да биде пример за одржлив и енергетски ефикасен развој.
Одлука за примање на донација на проект “Сончеви училишта” – поставување на фотонапонски електрични централи на 6 основни училишта во Битола,беше ставена на гласање и усвоена со 26 гласови ЗА.
						13.
	Марица Тодоровска рече,Комисијата за јавни дејности по разгледување на материјалот по точките 13,15,16,17,18,19,20,21,22,23,24,25,26,27,28,29,30,31,32,33,34,35,36 од дневниот ред,по дискусиите Комисијата по точката 13 гласале со 4 гласови ЗА,по точките 15,16,17,18,19,20,21,22,23,24,27,28, 29,30, 31, 32, 33, 34, 35 и 36 гласале со 3 гласови ЗА и по точките 25 и 26 гласале со 2 гласови ЗА.
Одлуката за привремено продолжување на работното време на угостителските објекти,беше ставена на гласање и усвоена со 26 гласови ЗА.
						14.
Борче Корлевски по точката од дневен ред прв за збор се јави и рече,по двегодишниот успех на ракометниот клуб на РК “Еурофарм - Пелистер” сите ги зафати позитивна треска за која платформа кога во 2019 година СДСМ ја носеше многу од сегашното раководство беше против истата, беше воведот на советникот Корлевски. И покрај сите постигнати успеси во последно време се уште нема склучен нов договор, туку напротив се оди со Анекси кон основниот Договор што е одраз за несеризноста кон РК. Се продолужуваат некои работи кои што вредат, што е за почит, истакна советникот , но единствено оваа ракоментна платформа и дава сигурност на Општина Битола во делот на расходите и во делот на спортот со што ракометниот клуб покажа како се почитува Договорот на дело, за разлика од кошаркарскиот и фудбалскиот клуб “Пелистер” кои трошат многу повеќе,а на дело нема никаков резултат.Ракоментиот клуб е гордост и инспирација се уште за многу генерации, а загрижувачкото е што наместо Договор, ниту склучуваме Анекс, и нуди предлог Договор кој што мисли дека е за општо добро и има иднина. Во професионалниот спорт мораме да правиме договори на подолготраен рок и што поквалитетни заврши советникот Борче Корлевски.
	Претседателката Габриела Илиевска следна зеде збор и рече, никој не е против спортот а најмалку против ракометот, но мора да имаме одговор на некои прашања. Го повтори истото прашање што го имаше поставено и на Комисијата за финансии : “ Дали имаме сума која со потпишувањето на новиот Договор ја обврзува Општина Битола до крајот на оваа календарска година да му исплати средства на РК ЕУРОФАРМ – ПЕЛИСТЕР, за која како што рече се уште нема добиено одговор или конкретна сума.Во продолжение Илиевска рече дека сака да упати апел до раководтсвото на РК ЕУРОФАРМ – ПЕЛИСТЕР во врска со доделување карти на Општина Битола, истите да не бидат доделувани на политичка и партиска основа.А ова истото би било упатено до сите клубови. 
Зоран Петковски кој што рече како спортски работник му е мило што досегашната платформа се покажа и докажа за успешна и дека ќе се продолжи со тој континуитет, со голема заложба за произлегување најаки младици. Одлуката на Општина Битола за склучување на овој договор е за поздрав и надеж за целосна поддршка од сите советници заврши советникот Зоран Петковски.
Гаврил Трајковски следен за збор се јави и рече, Пелистер за да биде една успешна платформа како што е презентирана од сите тука, треба да вади млади спортисти, а не да се радува само на времени успеси.Расходите кои досега се доделувани на РК се доволни и продолжувањето на Договорот е со краток временски период.
Бојан Бојкоски следен побара збор и Изрази благодарност до сопствениците на РК ЕУРОФАРМ ПЕЛИСТЕР кој што сакаат да ја продолжат платформата кои покажаа, со поддршка од Општина Битола, како треба и како се води професионален клуб, со кој сите се гордееме. Да се надеваме дека овој пример ќе го следиме, краток и концизен во своето излагање заврши советникот Бојкоски.
Борче Корлевски за репликата истакна дека договорт е со важност до 01.09.2024 година, со што мора да се изгласа Анескот затоа што во спротивно овој клуб би требало да згасне, затоа е важно што и колку се гласа.Се сложи со забелешката на Претседателот на Совет, Габриела Илиевска, за сумата и во однос на создавањето на млади спортисти треба да имаат добри услови и понуди.  
Гаврил Трајковски се обрати кон својот колега Корлевски, укажувајќи дека внимателно го слушал и има прашање зошто се зголемуваат само расходите на Општина Битола,а не се обврзува и спознорот кон истото?Ниедна политичка опција не е против станува збор за недоволна информираност и донесување на работите пред свршен чин, затоа треба да се размисли добро што се прави со гласање на ваков Анекс Договор.
									
Одлуката да давање согласност на Барањето за продолжување на периодот на времетрање на Договорот за уредување на капиталната и управувачка структурка на РК Еурофарм Работник АД Битола и РК Пелистер АД Битола,беше ставена на гласање и усвоена со 21 гласови ЗА и 2 Воздржани.
					15.
Претседателката на советот Габриела Илиевска предложи заедничка расправа по точките кои се однесуваат на училиштата.
Борче Корлевски збор прв зеде и Според него разгледување на програмите и извештаите за училиштата требало да се разгледуваат уште на почетокот на годината. Претставниците од училиштата во цели свои говори давале изјави дека работат на проекти за децата, даваат  развој на образованието, но никако не говореле за надлежностите на Локалната самоуправа во целиот тој процес, изјави советникот Корлевски. Забелешка даде дека некои проекти толку бавно се одвиваат со училиштата за кои овде говорат по 3 години. Нема капитални инвестиции во училиштата донесе како заклучок. Наброја и неколку од надлежностите под општинска ингеренција како на пример :транспртот на учениците, безбедноста на училиштата итн.Континуиран процес на одржување на образвните центри е најважно, а ние тоа не го слушнавме од директорите и претпоставените од училиштата заврши со својот збор советникот Корлевски.
Лидија Павловска следна зеде збор и рече,Пред се треба да разграничиме дека сега се разгледуваат програмите и извештаите за основните училишта, извештаите се за 2023 година, а програмите се за 2024-2025 год. за да не дојде до забуна, стартуваше советничката Павловска. По излагањата од менаџерските тимови на училиштата се увиде дека се работеше одговорно и посветено -  констатираше советничката, за што поткрепи со набројување факти, кое ќе продолжи и во иднина.
Извештајот за работата на ООУ„Александар Турунџев” с.Кукуречани во учебната 2023/24 година,беше ставен на гласање и усвоен со 20 гласови ЗА и 2 Против.
					16.
Годишната програма на ОУ „Александар Турунџев“ с. Кукуречани во учебната 2024/25 година,беше ставена на гласање и усвоена со 23 гласови ЗА и 3 Воздржани.
						17.
Извештајот за работата на ОУ „Кирил и Методиј“ Битола во учебната 2023/24 година,беше ставен на гласање и усвоен со 18 гласови ЗА и 3 Против.
						18.
Годишната програма на ОУ „Кирил и Методиј“ Битола во учебната 2024/25 година,беше ставена на гласање и усвоена со 17 гласови ЗА и 7 Против.
						19.
Извештајот за работата на ОУ „Даме Груев“ Битола во учебната 2023/24 година,беше ставен на гласање и усвоен со 17 гласови ЗА и 7 Против.
						20.
Годишната програма на ОУ „Даме Груев“ Битола во учебната 2024/25 година,беше ставена на гласање и усвоена со 25 гласови ЗА и 2 Против.
					21.
Извештајот за работата на ОУ „Елпида Караманди“ Битола во учебната 2023/24 година,беше ставен на гласање и усвоен со 25 гласови ЗА и 2 Против.
					22.
Годишната програма на ОУ „Елпида Караманди“ Битола во учебната 2024/25 година,беше ставена на гласање и усвоена со 25 гласови ЗА и 2 Против.
						23.
Извештајот за работата на ОУ „Стив Наумов“ Битола во учебната 2023/24 година, беше ставен на гласање и усвоен со 25 гласови ЗА и 2 Против.
					24.
Годишната програма на ОУ „Стив Наумов“ Битола во учебната 2024/25 година, беше ставена на гласање и усвоена со 25 гласови ЗА и 2 Против.
	 					25.
Извештајот за работата на ОУ „Гоце Делчев“ Битола во учебната 2023/24 година, беше ставен на гласање и усвоен со 17 гласови ЗА,9 Против и 1 Советник изземен од гласање.
						26.
Годишната програма на ОУ „Гоце Делчев“ Битола во учебната 2024/25 година, беше ставена на гласање и усвоена со 25 гласови ЗА и 2 Против.
						27.
Извештајот за работата на ОУ „Ѓорги Сугарев“ Битола во учебната 2023/24 година, беше ставен на гласање и усвоен со 17 гласови ЗА,7 Против и 1 Советник изземен од гласање.
					28.
Годишна програма на ОУ „Ѓорги Сугарев“ Битола во учебната 2024/25 година,беше ставена на гласање и усвоена со 25 гласови ЗА и 2 Против.
						29.
Извештајот за работата на ОУ „Коле Канински“ Битола во учебната 2023/24 година, беше ставен на гласање и усвоен со 16 гласови ЗА,7 Против и 1 Советник изземен од гласање.
					30.
Годишната програма на ОУ „Коле Канински“ Битола во учебната 2024/25 година, беше ставена на гласање и усвоена со 25 гласови ЗА и 2 Против.
					31.
Извештајот за работата на ОУ „Св. Климент Охридски“ Битола во учебната 2023/24 година,беше ставен на гласање и усвоен со 25 гласови ЗА и 2 Против.
					32.
Годишната програма на ОУ „Св. Климент Охридски“ Битола во учебната 2024/25 година,беше ставена на гласање и усвоена со 25 гласови ЗА и 2 Против.
					33.
Извештајот за работата на ОУ „Д-р Трифун Пановски“ Битола во учебната 2023/24 година,беше ставен на гласање и усвоен со 17 гласови ЗА и 8 Против.
					34.
Годишната програма на ОУ „Д-р Трифун Пановски“ Битола во учебната 2024/25 година,беше ставена на гласање и усвоена со 25 гласови ЗА и 2 Против.
					35.
Извештајот за работата на ОУ „Тодор Ангелевски“ Битола во учебната 2023/24 година,беше ставен на гласање и усвоен со 18 гласови ЗА и 7 Против.
					36.
Годишната програма на ОУ „Тодор Ангелевски“ Битола во учебната 2024/2025 година,беше ставена на гласање и усвоена со 25 гласови ЗА и 2 Против.
					37.
Годишниот план за вработување во ООУ„Даме Груев” Битола за 2025 година,беше ставен на гласање и усвоен со 24 гласови ЗА,2 Против и 1 Советник изземен од гласање.
					
38.
Решението за давање согласност за формирање на паралелки со помал број на ученици во основните училишта на подрачјето на Општина Битола за учебната 2024/2025 година,беше ставено на гласање и усвоено со 27 гласови ЗА.
					39.
Измената на годишен план за вработување во ЈОУ Дом за стари лица „СЈУ Рајдер” Битола за 2024 година,беше ставена на гласање и усвоена со 27 гласови ЗА.
					40.
Годишниот план за вработување во ЈОУ Дом за стари лица „СЈУ Рајдер” Битола за 2025 година,беше ставен на гласање и усвоен со 27 гласови ЗА.
					41.
Годишниот план за вработување во ОЈУ Зоолошка градина Битола за 2025 година,беше ставен на гласање и усвоен со 27 гласови ЗА.
					42.
Измената на Годишниот план за вработување на на ЈОУДГ „Естреја Овадија Мара” за 2024 година,беше ставена на гласање и усвоена со 19 гласови ЗА  и 8 Против.
					43.
Годишниот план за вработување на ЈОУДГ „Естреја Овадија Мара” за 2025 година,беше ставен на гласање и усвоен со 19 гласови ЗА и 8 Воздржани.
					44.
Решението за давање согласност на Одлуката за расходување на електронски отпад во ООУ „Д-р Трифун Пановски” Битола,беше ставено на гласање и усвоено со 27 гласови ЗА.
					45.
Решението за давање согласност на Одлуката за расходување на книги и учебници во ООУ „Д-р Трифун Пановски” Битола,беше ставено на гласање и усвоено со 27 гласови ЗА.
					46.
Решението за давање согласност на Одлуката за отуѓување на стар, дотраен, оштетен и неупотреблив движен имот во  ООУ„Коле Канински” Битола кој не е во употребна состојба, застарен и оштетен,беше ставено на гласање и усвоено со 26 гласови ЗА и 1 Советник изземен од гласање.
					47.
Претседателката Габриела Илиевска,рече Комисијата за урбанизам и заштита на човековата средина по разгледувањето на материјалот по точка 47 од дневниот ред,по дискусиите Комисијата по истата гласале со 3 гласови ЗА.
Одлуката за донесување на план за парцелација со урбанистички проект за објект со намена 2.6 – згради од индустрија за бела техника, електротехника и предмети за домаќинство – фабрички комплекси, индустриски работилници, хали за монтажа, складови, топлани, генераторски станици и слично на КП бр.17556/15 КО Битола 5, Општина Битола од градежна парцела ГП 26 од ДУП за дел од работна зона локалитет фрижидери Битола,беше ставена на гласање и усвоена со 27 гласови ЗА.
					48.
Анета Ѓорѓиевска рече,Комисијата за мандатни прашања,избор и именувања по разгледување на материјалот по точките 48,49,50,51,52,53,54,55,56,57,58,59 и 60 од дневниот ред,по дискусиите Комисијата го поднесе следниот извештај:
1.По точката 48 од дневниот ред Комисијата за мандатни прашања избор и именувања за член од Управен одбор на КЈП Нискоградба Битола предложи да биде разрешен членот: Вера Бешлиевска.
2.По точката 49 од дневниот ред Комисијата за мандатни прашања избор и именувања за член од Комисијата за доделување на општински награди и признанија предложи да биде разрешен членот Ненси Лозанче,а на нејзино место да биде именуван:
-Соња Петреска
3.По точката 50 од дневниот ред Комисијата за мандатни прашања,избор и именувања за член од Комисијата за евроинтеграции и меѓународна соработка предложи да биде разрешен членот Ненси Лозанче,а на нејзино место да биде именуван:
-Соња Петреска
4.По точката 51 од дневниот ред Комисијата за мандатни прашња,избор и именувања за член од Управен одбор на Фондот за Наградата 4-ти Ноември,предложи да биде разрешен членот Ненси Лозанче,а на нејзино место да биде именуван:
-Соња Петреска
5.По точката 52 од дневниот ред Комисијата за мандатни прашња,избор и именувања за претставник oд општина Битола во Одборот за соработка и доверба со јавноста во Високата медицинска школа Битола,предложи да биде разрешен членот Ненси Лозанче.
-Анета Ѓоргиевска
6.По точката 53 од дневниот ред Комисијата за мандатни прашања,избор и именувања за член во Училишниот одбор на ООУ „Св. Климент Охридски“ Битола,предложи да биде разрешен членот Весна Лозановска,а на нејзино место да биде именуван:
-Петар Стојковски
7.По точката 54 од дневниот ред Комисијата за мандатни прашања,избор и именувања за претставник од Општина Битола во Управен одбор на ЈЗУ Здравствен дом „Д-р Хаим Абраванел“
Битола,предложи да биде разрешен членот Весна Лозановска,а на нејзино место да биде именуван:
	-Др. Александар Пупуновски
8.По точката 55 од дневниот ред Комисијата за мандатни прашања,избор и именувања од претседател во Комисијата за урбанизам и заштита на животна средина предложи да биде разрешен претседателот Ѓорѓи Ѓорѓиевски,а на негово место да биде именуван:
	-Анастасија Трајковска
9.По точката 56 од дневниот ред Комисијата за мандатни прашања,избор и именувања од претседател во Комисијата за статут и прописи предложи да биде разрешен претседателот Ѓорѓи Ѓорѓиевски,а на негово место да биде именуван:
-Јосиф Стевоски
10. По точката 57 од дневниот ред Комисијата за мандатни прашања,избор и именувања од претседател во Комисијата за мандатни прашања,избор и именувања предложи да биде разрешен претседателот Ѓорѓи Ѓорѓиевски,а на негово место да биде именуван:
-Јосиф Стевоски
11. По точката 58 од дневниот ред Комисијата за мандатни прашања,избор и именувања од член во Комисијата за јавни од комунални дејности предложи да биде разрешен членот Ѓорѓи Ѓорѓиевски,а на негово место да биде именуван:
-Зоран Петковски
12. По точката 59 од дневниот ред Комисијата за мандатни прашања,избор и именувања од член во Комисијата за еднакви можности меѓу мажите и жените,предожи да биде разрешен членот Ѓорѓи Ѓорѓиевски,а на негово место да биде именуван:
-Зоран Петковски
13. По точката 60 од дневниот ред Комисијата за мандатни прашања,избор и именувања од член во Советот за заштита на потрошувачи,предложи да биде разрешен членот Ѓорѓи Ѓорѓиевски,а на негово место да биде именуван:
	-Соња Петреска
Членовите на Комисијата по точките 1,2,3,4,5,6,7,9,10,11,12  и 13  гласаа со 4 гласови ЗА, а по точка 8 гласаа со 2 гласови ЗА и 2 Воздржани.
Бојан Бојкоски се јави за збор и истакна дека предлогот кои го имaат дадено за советникот Петковски да биде претседател на Комисијата за урбанизам и заштита на животната средина го повлекуваат,а поддршка ќе дадат за предлогот - советничката Трајковска да биде именувана за претседател.

Пауза 10 минути
Решението за разрешување на член во Управниот одбор на КЈП Нискоградба Битола,беше ставено на гласање и усвоено со 28 гласови ЗА и 1 Советник.
					49.
Решението за разрешување и именување претседател во Комисија за доделување на општински награди и признанија,беше ставено на гласање и усвоено со 29 гласови ЗА.
					50.
Решението за разрешување и именување член во Комисија за евроинтеграции и меѓународна соработка,беше ставено гласање и усвоено со 29 гласови ЗА.
					51.
Решението за разрешување и именување член Управен одбор на Фондот за Наградата 4-ти Ноември,беше ставено на гласање и усвоено со 29 гласови ЗА.
					52.
Решението за разрешување на претставник од Општина Битола во Одборот за соработка и доверба со јавноста во Високата медицинска школа Битола,беше ставено на гласање и усвоено со 29 гласови ЗА.
					
53.
Методија Илиевски се јави за збор и предложи во УО на ООУ „Св.Климент Охридски“ Битола да биде именуван член Бисера Аргиновска Петровска.
Предлогот на советникот Методија Илиевски беше ставен на гласање и прифатен со 16 гласови ЗА и 12 Против.
Решението за разрешување и именување на член во Училишниот одбор на ООУ„Св.Климент Охридски” Битола,беше ставено на гласање и усвоено со 16 гласови ЗА и 12 Против.
					54.
Решението за разрешување и именување на претставник од Општина Битола во Управен одбор на ЈЗУ Здравствен дом „Д-р Хаим Абраванел” Битола,беше ставено на гласање и усвоено со 20 гласови ЗА и 9 Против.
					55.
Предлогот кои беше предложен за советничката Анастасија Трајковска да биди претседател на Комисијата за урбанизам и заштита на животната средина,беше ставен на гласање и прифатен едногласно 29 гласови ЗА.
Решението за разрешување и именување претседател во Комисија за урбанизам и заштита на животна средина,беше ставено на гласање и усвоено со 29 гласови ЗА.
					56.
Методија Илиевски се јави за збор и предложи за претседател на Комисијата за статут и пропис да биде именувана членот Мирјана Захариевска Ралевска.
Предлогот од советникот Методија Илиевски беше ставен на гласање и прифатен со 17 гласови ЗА и 12 Против.
Решението за разрешување и именување претседател во Комисија за статут и пропис,беше ставено на гласање и усвоено со 17 гласови ЗА и 12 Против.
					57.
Методија Илиевски се јави за збор и предложи за претседател на Комисијата за мандатни прашања,избор и именувања да биде именуван членот Борче Корлевски.
Предлогот од Методија Илиевски беше ставен на гласање и прифатен со 17 гласови ЗА и 12 Воздржани.
Решението за разрешување и именување претседател во Комисијата за мандатни прашања, избори и именувања,беше ставено на гласање и усвоено со 17 гласови ЗА и 12 Воздржани.
					58.
Решението за разрешување и именување член во Комисија за јавни и комунални дејности,беше ставено на гласање и усвоено со 29 гласови ЗА.
					59.
Решението за разрешување и именување член во Комисија за еднакви можности меѓу жените и мажите,беше ставено на гласање и усвоено со 29 гласови ЗА.
					60.
Решението за разрешување и именување на член во Советот за заштита на потрошувачи,беше ставено на гласање и усвоено со 29 гласови ЗА.
					61.
Измената на Годишен план за вработување во Меѓуопштинско претпријатие ПЕЛАЛИНК Битола за 2024 година,беше ставена на гласање и усвоена со 29 гласови ЗА.
					
62.
Заклучокот до Владата на Република Македонија на првата наредна владина седница да се стави на дневен ред Проектот за изградба на Гондола на Пелистер,беше ставен на гласање и усвоен со 18 гласови ЗА и 12 Воздржани.
					63.
Претседателката Габриела Илиевска се јави за збор и од говорницата рече,веќе неколку дена сите медиуми ја дискутираат состојбата на Зоолошката градина која има поделени ингеренции,па според тоа денес апелирам да апелирате во вашата партија која во моментот има Централна Власт до Министерство за финансии, Министерство за култура,а пропратно на заклучокот доколку Градоначалникот не удостои со потпис истото ќе го доставам и до ЗЕЛС и ќе побарам помош со која на некаков начин ќе издејствуваме итни мерки за она што се случува во Зоолошката градина.Сметам дека игнорирањето на Зоолошката градина е нешто кое е навистина трагично во овој момент,сметам дека најлесно е да се затвори истата.Рече, дека Зоолошката градина може да биде туристичка атракција и нешто кое ќе привлечи луѓе и од околината и од др. градови зато ќе ве замолам овој заклучок да не остане само на хартија бидејќи сметам дека никој не води грижа за истата.
Бојан Бојкоски од говорницата истакна дека и директорот ги информирал за лошата состојба на Зоолошката градина за кој истакна дека тоа е систематски проблем,каде не се одобрувале ни вработувања.Потсети дека последната реконструкција била во 2012/13 год. со проект кој бил финансиран од ЕУ кој што го имплементирал Пелагонискиот плански регион и Општина Битола со партнери од Грција,ги спомна и останатите реконструкции. Бојкоски наведе дека е зално што објектот како Зоолошката градина години наназад ништо не се вложува.Потсети на 2010 год. кога биле направени основни проекти за сите живеалишта во Зоолошката градина,биле добиени одобренија за градба во Општина Битола,за тие аплицирања биле добиени финансиски средства и истите се имплементирале.Бојкоски исто така потенцираше дека Советот ги гласал плановите за вработување ,меѓутоа не добивале согласност од Министерството за култура и финансии.
Борче Корлевски се јави за збор и потсети на претходната Директорка на Зоолошката градина која дала голем број на предлози,планови и инвестиции,но не ги остварила.Смета дека секој што направил нешто незаконско треба да сноси одговорност за граѓаните повторно да имаат доверба во институциите.Корлевски смета дека плановите за вработувања не биле одобрени од Министерството за култура бидејќи истите не биле соодветни.Го спомна примерот со скопската Зоолошка градина и предложи да се оди по тој пример и во Општина Битола доколку се сложуваат.
Заклучокот до Владата на Република Македонија на првата наредна владина седница да се стави на дневен ред точка на која ќе се расправа за состојбата во Зоолошката градина Битола,беше ставен на гласање и усвоен со 29 гласови ЗА.


















Седницата заврши во 22,26 часот.
Седницата се снимаше на аудио касети и по нив се водат забелешки.
Седницата ја обработи Наталија Најдовска,самостоен референт за седници.





















Бр.09-83/2                                                                           ПРЕТСЕДАТЕЛ
26.08.2024год.                                                      на Советот на Општина Битола
 Б и т о л а                                                                        Габриела Илиевска            

